Euroopan parlamentin päätöslauselma esityksestä Euroopan unionin lisätalousarvioksi nro 3/2006 varainhoitovuodeksi 2006, pääluokka III - komissio, pääluokka VIII osa B - Euroopan tietosuojavaltuutettu (11297/2006 - C6-0239/2006 - 2006/2119(BUD))



Virallinen lehti nro 306 E , 15/12/2006 s. 0273 - 0274



P6_TA(2006)0376 Lisätalousarvio nro 3/2006 Euroopan parlamentin päätöslauselma esityksestä Euroopan unionin lisätalousarvioksi nro 3/2006 varainhoitovuodeksi 2006, pääluokka III — komissio, pääluokka VIII osa B — Euroopan tietosuojavaltuutettu (11297/2006 — C6-0239/2006 — 2006/2119(BUD)) Euroopan parlamentti, joka - ottaa huomioon EY:n perustamissopimuksen ja erityisesti sen 272 artiklan 4 kohdan toiseksi viimeisen alakohdan, - ottaa huomioon Euratomin perustamissopimuksen ja erityisesti sen 177 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 ja 38 artiklan, - ottaa huomioon 15. joulukuuta 2005 lopullisesti vahvistetun Euroopan unionin yleisen talousarvion varainhoitovuodeksi 2006 [2], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [3], - ottaa huomioon komission 22. toukokuuta 2006 esittelemän alustavan esityksen Euroopan unionin lisätalousarvioksi nro 3/2006 varainhoitovuodeksi 2006 (SEC(2006)0633), - ottaa huomioon neuvoston 11. heinäkuuta 2006 hyväksymän esityksen Euroopan unionin lisätalousarvioksi nro 3/2006 (11297/2006 — C6-0239/2006), - ottaa huomioon työjärjestyksen 69 artiklan ja liitteen IV, - ottaa huomioon budjettivaliokunnan mietinnön (A6-0283/2006), A. ottaa huomioon, että esitys lisätalousarvioksi nro 3/2006 koostuu neljästä osasta, jotka ovat maailmanlaajuisen satelliittinavigointijärjestelmän (GNSS) Euroopan valvontaviranomaisen määrärahojen lisääminen, Euroopan lentoturvallisuusviraston ja Euroopan operatiivisen ulkorajayhteistyön hallintaviraston henkilöstömäärärahojen lisääminen sekä Euroopan tietosuojavaltuutetun määrärahojen lisääminen, B. ottaa huomioon, että komissio ehdotti alustavassa lisätalousarvioesityksessään nro 3/2006, että nämä lisätarpeet rahoitetaan lisäämällä omia varoja 3604545 eurolla, C. ottaa huomioon, että neuvosto on lisätalousarvioesityksessään nro 3/2006 päättänyt kattaa kaikki ehdotetut lisäykset ainoastaan määrärahoja siirtämällä, D. ottaa erityisesti huomioon, että neuvosto haluaa rahoittaa Euroopan tietosuojavaltuutetun lisämäärärahatarpeet vähentämällä sitoumuksia ja maksuja talousarvion komission pääluokkaan kuuluvasta hallinnollisesta budjettikohdasta, joka kuuluu rahoitusnäkymien 2000-2006 otsakkeeseen 3, E. ottaa huomioon, että parlamentti yhtyy komission lisätalousarvioesityksestä nro 3/2006 antamaan lausumaan, jonka mukaan tämä olisi vaarallinen ennakkotapaus kaikille toimielimille, sillä siinä pyritään rahoittamaan talousarviota toteutettaessa yhden toimielimen hallintomenoja ottamalla tarvittavat määrärahat toisen toimielimen talousarviosta; 1. tukee komission alustavassa lisätalousarvioesityksessään nro 3/2006 ehdottamia maailmanlaajuisen satelliittinavigointijärjestelmän (GNSS) Euroopan valvontaviranomaisen, Euroopan lentoturvallisuusviraston, Euroopan operatiivisen ulkorajayhteistyön hallintaviraston sekä Euroopan tietosuojavaltuutetun määrärahojen lisäyksiä; 2. katsoo, että tässä vaiheessa varainhoitovuotta on kuitenkin liian aikaista korvata näiden kohtien tarvittavat lisäykset vähentämällä määrärahoja muista kohdista, jotka saatetaan vielä toteuttaa täysimääräisesti vuonna 2006; 3. ei siksi hyväksy neuvoston aikomusta hankkia pyydetyt lisämäärärahat kohdentamalla määrärahoja uudelleen eikä etenkään aikomusta kattaa Euroopan tietosuojavaltuutetun pyytämä määrärahalisäys vähentämällä komission pääluokan määrärahoja; 4. kehottaa puhemiestä välittämään tämän päätöslauselman neuvostolle ja komissiolle. [1] EYVL L 248, 16.9.2002, s. 1. [2] EUVL L 78, 15.3.2006. [3] EYVL C 172, 18.6.1999, s. 1, sopimus sellaisena kuin se on viimeksi muutettuna Euroopan parlamentin ja neuvoston päätöksellä 2005/708/EY (EUVL L 269, 14.10.2005, s. 24). --------------------------------------------------